钦定古今图书集成/理学汇编/学行典/第261卷 > 氾腾
## 钦定古今图书集成/理学汇编/学行典/第261卷 > 氾腾

按《晋书隐逸传》：“氾腾，字无忌，敦煌人也。举孝廉，除郎
中。属天下兵乱，去官还家。太守张閟造之，闭门不见，
礼遗一无所受。叹曰：‘生于乱世，贵而能贫，乃可以免’。
散家财五十万，以施宗族，柴门灌园，琴书自适。张轨
征之为府司马，腾曰：‘门一杜，其可开乎’？固辞，病两月
馀而卒。”